സീതത്തോട് ബാങ്ക് ക്രമക്കേട്: ഭരണസമിതി കൂടുതല് പ്രതിരോധത്തിലേക്ക് പത്തനംതിട്ട: സീതത്തോട് സര്വീസ് സഹകരണ ബാങ്ക് സാന്പത്തിക ക്രമക്കേടുമായി ബന്ധപ്പെട്ട് കൂടുതല് പേരുടെ പങ്കാളിത്തം വെളിവായതോടെ ഭരണസമിതി പ്രതിരോധത്തിലായി. എല്ഡിഎഫ് ഭരിക്കുന്ന ബാങ്കിനെതിരെ ഉയര്ന്ന ആരോപണങ്ങളില് സിപിഐ കൈമലര്ത്തുക കൂടി ചെയ്തതോടെ ഒറ്റയ്ക്കു പോരാടേണ്ട സാഹചര്യമാണ് സിപിഎമ്മിനുള്ളത്. സസ്പെന്ഡ് ചെയ്യപ്പെട്ട സെക്രട്ടറി കെ.യു. ജോസിന്റെ വെളിപ്പെടുത്തലുകള് മുഖവിലയ്ക്കെടുക്കേണ്ടവ തന്നെയാണെന്ന് കോണ്ഗ്രസ് മണ്ഡലം കമ്മിറ്റി ഭാരവാഹികള് പത്രസമ്മേളനത്തില് പറഞ്ഞു. കെ.യു. ജനീഷ് കുമാര് എംഎല്എയുടെയും ബാങ്ക് ജീവനക്കാരുടെയും സിപിഎം നേതാക്കളുടെയും ഭരണസമിതിക്കും വ്യക്തമായ പങ്ക് ക്രമക്കേടുമായി ബന്ധപ്പെട്ടുണ്ടെന്ന് സെക്രട്ടറിയായിരുന്ന കെ.യു. ജോസ് വ്യക്തമാക്കിയിട്ടുണ്ട്. ഇതിനെ പ്രതിരോധിക്കാന് രംഗത്തുവന്ന സിപിഎമ്മും ബാങ്ക് ഭരണസമിതിയും നല്കുന്നത് വികലമായ ന്യായങ്ങളാണെന്ന് കോണ്ഗ്രസ് കുറ്റപ്പെടുത്തി. ഭരണസമിതി പുറത്തുവിട്ട ചട്ടം 65 പ്രകാരമുള്ള അന്വേഷണറിപ്പോര്ട്ടില് എസ്ബി അക്കൗണ്ട് 3351 ലേക്ക് സസ്പെന്സ് അക്കൗണ്ടില് നിന്നും രണ്ട് ലക്ഷം രൂപ മുന് സെക്രട്ടറി മാറ്റിയതായി കാണിച്ചിരിക്കുന്നു. ഈ അക്കൗണ്ട് സിപിഎം പെരുനാട് ഏരിയ കമ്മിറ്റി അംഗം,ആങ്ങമൂഴി ലോക്കല് കമ്മിറ്റി സെക്രട്ടറി,പഞ്ചായത്ത് മുന് വൈസ് പ്രസിഡന്റ് പഞ്ചായത്ത് വികസന സ്റ്റാന്ഡിംഗ് കമ്മിറ്റി ചെയര്മാന് തുടങ്ങിയ നിലകളില് പ്രവര്ത്തിക്കുന്ന പി.ആര്. പ്രമോദിന്റെ പേരിലുള്ളതാണെന്ന് കോണ്ഗ്രസ് ഭാരവാഹികള് ചൂണ്ടിക്കാട്ടി. പത്തനംതിട്ട ജില്ലാ സഹകരണ ബാങ്കിന്റെ 2019 ഫെബ്രുവരിയിലെ അന്വേഷണ റിപ്പോര്ട്ടില് കൃഷിഭവന് അഡ്വാന്സില് നിന്നും 2018 19 സാന്പത്തിക വര്ഷത്തില് ബാങ്ക് പ്രസിഡന്റ് സിപിഎം ഏരിയ കമ്മിറ്റി അംഗം ലോക്കല് സെക്രട്ടറി എന്നീ നിലകളില് പ്രവര്ത്തിക്കുന്ന നേതാവിന്റെ പേരില് ബാങ്കിലുള്ള സേവിംഗ്സ് ബാങ്ക് അക്കൗണ്ടിലേക്ക് 75000 രൂപ മാറ്റിയതായി പറയുന്നു. ഇത് വളം ഇടപാടിലെ കമ്മീഷനാണ്. കൂടാതെ ഈ അക്കൗണ്ടിലേക്ക് നിരവധി തവണ സസ്പെന്സ് അക്കൗണ്ടില് നിന്നും പണം മാറ്റിയിട്ടുണ്ട്. ബാങ്ക് മുന് സെക്രട്ടറി കെ. എന്. സുഭാഷിനെയും ബന്ധുക്കളെയും ഉള്പ്പെടുത്തിയും മറ്റ് ബിനാമി ഇടപാടുകളിലും നടന്നിട്ടുള്ള തട്ടിപ്പുകളുടെ വിവരങ്ങള് ജില്ലാ ബാങ്കിന്റെ അന്വേഷണ റിപ്പോര്ട്ടിലുണ്ട്.സിപിഎം നേതാക്കളുടെ പങ്ക് വ്യക്തമാക്കുന്ന സഹകരണ വകുപ്പ് അന്വേഷണ റിപ്പോര്ട്ട് ഉണ്ടായിട്ടും തട്ടിപ്പില് ഇവര്ക്ക് പങ്കില്ലെന്ന് പറഞ്ഞ് സിപിഎം കണ്ണടച്ച് ഇരുട്ടാക്കാന് ശ്രമിക്കുകയാണ്. റിപ്പോര്ട്ട് പുറത്തുവിടാന് സിപിഎം ധൈര്യം കാട്ടണമെന്നും കോണ്ഗ്രസ് മണ്ഡലം കമ്മിറ്റി ആവശ്യപ്പെട്ടു.ജില്ലാ സഹകരണ ബാങ്കിന്റെയും രജിസ്ട്രാര് ഓഫീസിലെ ഇന്സ്പെക്ഷന് സെല് ഡെപ്യൂട്ടി രജിസ്ട്രാറുടെ അന്വേഷണ റിപ്പോര്ട്ടിന്മേലും ബാങ്കില് സഹകരണനിയമം 65 പ്രകാരം അന്വേഷണം നടത്തി മൂന്നു മാസത്തിനകം റിപ്പോര്ട്ട് നല്കാന് പത്തനംതിട്ട ജില്ലാ ജോയിന്റ് രജിസ്ട്രാര് എം.ജി. പ്രമീള ഉത്തരവ് പുറപ്പെടുവിച്ചിരുന്നുവെങ്കിലും അന്വേഷണ റിപ്പോര്ട്ട് പുറത്തുവരാന് രണ്ടുവര്ഷത്തോളം വേണ്ടിവന്നു. ഇത് ഉദ്യോഗസ്ഥതലത്തിലുള്ള ഗൂഢാലോചനയുടെ ഭാഗമാണ്.സഹകരണ ചട്ടം 65 പ്രകാരമുള്ള അന്വേഷണ റിപ്പോര്ട്ട് തങ്ങളുടെ വാദം ന്യായീകരിക്കുന്ന ഭാഗം മാത്രമാണ് ഭരണസമിതി പുറത്തുവിട്ടിരിക്കുന്നത്. ഇതില് മുന് സെക്രട്ടറി നടത്തിയ ദുരൂഹ ഇടപാടുകളില് അഞ്ച് സേവിംഗ്സ് ബാങ്ക് അക്കൗണ്ട് ഉടമകളുടെ പേരും വിലാസവും പറയുന്നുണ്ടെങ്കിലും ഒരെണ്ണം മാത്രമാണ് അക്കൗണ്ട്നന്പര് രേഖപ്പെടുത്തിയിരിക്കുന്നത്. ബാങ്ക് ഭരണ സമിതിയിലെ അംഗങ്ങളായ സിപിഎം സീതത്തോട് ലോക്കല് സെക്രട്ടറിയും മറ്റൊരു അംഗവും ബാങ്കില് നിന്നും എടുത്ത വായ്പ ഏറെക്കാലമായി കുടിശികയാണ്. ഡയറക്ടര് ബോര്ഡ് അംഗങ്ങള് കുടിശിക വരുത്തിയാല് അവര് അയോഗ്യരാണ്.ബാങ്കില് നാല് ഡയറക്ടര്മാരുള്ള സിപിഐ ഈ തീരുമാനങ്ങള് ഒന്നും അറിഞ്ഞിട്ടില്ലെന്നാണ് പറയുന്നത്. സിപിഎം ലോക്കല് കമ്മിറ്റി അംഗവും ഡിവൈഎഫ്ഐ നേതാവുമായ മറ്റൊരു ഡയറക്ടര് ബോര്ഡ് അംഗം ക്വാറന്റൈന് കേന്ദ്രത്തിലെ പീഡനക്കേസില്പെട്ട് ഒളിവിലാണ്.ബാങ്കിന്റെ പ്രവര്ത്തനത്തില് പരാതി ഉയര്ന്നു വന്നതു മുതല് ബാങ്കില് എത്തുന്ന നിക്ഷേപങ്ങള് ദുരൂഹമാണ്. സീതത്തോട് മണ്ഡലം കമ്മിറ്റി നടത്തിവരുന്ന സമരപരിപാടികള് ഏറ്റെടുക്കുവാന് കോന്നി നിയോജകമണ്ഡലം യുഡിഎഫ് കമ്മിറ്റിയും കോണ്ഗ്രസ് ജില്ലാ സംസ്ഥാന നേതൃത്വവും തയാറായതായി ഭാരവാഹികള് പറഞ്ഞു. കോണ്ഗ്രസ് മണ്ഡലം പ്രസിഡന്റ് രതീഷ് കെ. നായര്, ബ്ലോക്ക് വൈസ് പ്രസിഡന്റ്് ഷെമീര് തടത്തില്, യൂത്ത്കോണ്ഗ്രസ് നിയോജകമണ്ഡലം പ്രസിഡന്റ് ജോയല് മുക്കണ്ണത്ത് എന്നിവര് പത്രസമ്മേളനത്തില് പങ്കെടുത്തു.